קרלוס סאינס (פורמולה 1) – ויקיפדיה
קרלוס סאינס (פורמולה 1)
קרלוס סאינס ואסקז דה-קסטרו (בספרדית: Carlos Sainz Vázquez de Castro, נולד ב-1 בספטמבר 1994) הוא נהג מרוצים ספרדי המתחרה עבור קבוצת מקלארן באליפות הפורמולה 1. בשנת 2014 זכה באליפות הפורמולה רנו 3.5.
1 בספטמבר 1994 (בן 24)
ספרד ספרדי
טורו רוסו (2015-2017)
רנו (2017- 2018)
מקלארן (2019-)
סאינס, בנו של פעמיים אלוף העולם בראלי קרלוס סאינס (סנמור), נולד במדריד והחל את קריירת המרוצים שלו בתחרויות קארטינג. בשנת 2008 זכה באליפות אסיה-פסיפיק בקטגוריית KF3 וסיים במקום השני באליפות ספרד באותה קטגוריה. בשנת 2009 זכה בגביע מונקו וסיים במקום השני באליפות אירופה[1].
בשנת 2010 ערך את הבכורה שלו בסבב פורמולה ב.מ.וו שהתקיים במלזיה. במרוץ הבכורה שלו סיים במקום השני ומרוץ לאחר מכן סיים במקום הרביעי. במרוץ השלישי נאלץ לפרוש ובימרוץ לאחר מכן סיים כמנצח. מכיוון שנחשב לנהג אורח בסבב לא צבר ניקוד רשמי, אך הישגיו הקנו לו מקום בקבוצת רד בול ג'וניור. באותה שנה השתתף גם בסבב האירופאי של הקטגוריה אותו סיים במקום הרביעי. שנה לאחר מכן התחרה באליפות פורמולה רנו האירופאית וסיים במקום השני, במקביל התחרה באליפות פורמולה רנו הצפון-אירופאית וזכה באליפות לאחר שהשיג עשרה ניצחונות ושבעה פודיומים נוספים מתוך עשרים המרוצים בעונה.
בעונת 2012 התחרה סאינס במקביל באליפות בריטניה בפורמולה 3 ובאליפות האירופאית באותה קטגוריה. את הסבב הבריטי סיים במקום השישי לאחר שניצח חמישה מרוצים והגיע תשע פעמים לפודיום. את הסבב האירופאי סיים במקום התשיעי, ללא ניצחון לאורך העונה.
בעונת 2013 התחרה שוב בשתי מסגרות מקבילות - בסבב ה-GP3 ובאליפות הפורמולה רנו 3.5. את סבב ה-GP3 סיים במקום העשירי ואת סבב הפורמולה רנו, בו התחרה באופן חלקי בלבד, סיים במקום ה-19. בעונת 2014 עבר לקבוצת DAMS והתחרה רק באליפות הפורמולה רנו 3.5. במרוצי פתיחה העונה שהתקיימו במונצה, זינק פעמיים המפול פוזישן, השיג פעמיים את ההקפה המהירה ביותר ואף רשם ניצחון במרוץ השני[2] והשיג 25 נקודות, 3 נקודות יותר מכל העונה הקודמת. באירוע הבא, שהתקיים באראגון, שוב זינק מהפול פוזישן ורשם ניצחון שני. סאינס רשם ניצחון כפול במרוצים שהתקיימו בבלגיה וחזר על ההישג גם במרוצים שהתקיימו בצרפת. לאורך העונה זינק שבע פעמים מהמקום הראשון והשיג מספר זהה של ניצחונות. למרות שלא צבר נקודות בשני המרוצים האחרונים, סיים את העונה כזוכה באליפות.
2015-2017: טורו רוסועריכה
בסיום עונת 2014 הודיע ז'אן-אריק ורן על עזיבת קבוצת טורו רוסו[3] ויומיים אחר כך הודיעה הקבוצה האיטלקית על צירופו של סאינס, לצידו של מקס ורסטאפן[4]. במרוץ פתיחת העונה סיים במקום התשיעי וצבר נקודות ראשונות. להישג השיא בעונה הגיע כשסיים שביעי בגרנד פרי בארצות הברית. עד לסיום העונה צבר 18 נקודות ויחד עם ורסטאפן היה שותף לעונה המוצלחת ביותר של הקבוצה מבחינת צבירת נקודות. שיתוף הפעולה עם ורסטאפן נמשך גם בתחילת העונה הבאה. לאחר חמישה מרוצים הוחלף ההולנדי בדניאיל קוויט. מגמת השיפור בצבירת הנקודות נמשכה וסאיינס היה זה שהשיג 46 נקודות, מתוך 63 הנקודות שהשיגה הקבוצה.
את עונת 2017 החל בקבוצה. במהלך חודש ספטמבר חתמה טורו רוסו על הסכם סיבובי בו היו מעורבות קבוצת מקלארן, רנו והונדה ובמסגרתו הוסכם על השאלתו לשנה לקבוצת רנו במקומו של ג'וליון פאלמר[5]. בהמשך אותו החודש הוכרז כי יעבור לרנו לאחר גרנד פרי יפן ויתחרה בשורותיה בארבעת המרוצים האחרונים של העונה.
11 סינגפור
6 מונקו
6 מקסיקו
16 ברזיל
14 סינגפור
19 הרפובליקה העממית של סין
58[א]
מדיה וקבצים בנושא קרלוס סאינס בוויקישיתוף
אתר האינטרנט הרשמי של קרלוס סאינס
קרלוס סאינס, ברשת החברתית טוויטר
קרלוס סאינס, באתר DriverDB לנהגי מרוצים
^ קרלוס סאינס- פירוט תוצאות באתר Driverdb.com
^ ברוב האירועים בסבב הפורמולה רנו 3.5 מתקיימים שני מרוצים
^ Jean-Eric Vergne to leave Toro Rosso, Skysport, 26 November 2014
^ Sainz to race for Toro Rosso, scuderiatororosso.com, 28 November 2014
^ Carlos Sainz joins Renault Sport Formula One Team for 2018, Renaultsport.com, 15 September 2017
אוחזר מתוך "https://he.wikipedia.org/w/index.php?title=קרלוס_סאינס_(פורמולה_1)&oldid=26064769"
נערך לאחרונה ב־9 באוגוסט 2019, בשעה 14:57